ร้านตำลงท่ง แปลว่าอะไร? ลองถามเพื่อน เพื่อนบอกว่า ตำแล้วเอาไปทานในทุ่ง ร้านอยู่ในหมู่บ้านของทหารเรือ ฝั่งอ่าวดงตาล แถวที่พักของนายทหารชั้นประทวน ถ้าคนไม่รู้จักคงต้องถามครับ การเข้ามาอาจต้องมีการแลกบัตรนะครับ เพราะเป็นเขตทหาร ที่จอดรถต้องจอดริมทาง บริเวณร้านเป็นบ้านพักห้องแถวหน้าบ้านเอาโต๊ะมาตั้ง มีสัก 2-4 โต๊ะ การบริการดี ความสะอาดใช้ได้แต่จานนะจะล้างดีกว่านี้เพราะจานค่อนข้างมัน สำหรับอาหารที่สั่ง
1. ตำถาด เพิ่งเคยทานตำถาด ตำมาถาดใหญ่ ตรงกลางเป็นตำปูลาร้า ส่วนเครื่องรอบๆ มีให้เยอะ เช่น หอย หน่อไม้ ไข่ต้ม กุนเชียง รสชาตินัวครับ อร่อยๆ
2. ปลาดุกทอด ตัวใหญ่ ชุบแป้งนิดๆ ทอดกรอบหน่อยๆ ใข้ได้
3. ไก่ทอด ทอดมาเป็นชิ้น หันเป็นชิ้นเล็กๆ รสชาติค่อนข้างจืด ไม่โดนเท่าไหร่ครับ
4. หมูยอ รสชาติหวานๆ ทานกับน้ำจิ้มแจ่ว ส้มตำ อร่อยๆ

โดยรวมร้านนี้ อาจจะค่อนข้างหายาก การบริการดี ความสะอาดใช้ได้ รสชาติดี เพื่อนๆ อยากทานตำถาดอร่อยๆ มาลองทานกันนะครับ !!
